بنتي ...يالاه ها العدول كيتسناوك... نضت بحال شي وحدة جارينها لقبرها بلا عقل...طلعنا لواحد الصالة وسط القصر وهما داييني و جلسوني و الشارف كيشوف فيا بداك القفطان و البلغة و الشعر مطلوق اسود كالضلام طويل و بشرتي الفاتحة و عيوني الرمادي الفاتح و طولتي وفورمتي للي كتمناها اي وحدة ...اية في الجمال ولاكن هاد الوحش غياكل كل حاجة فيا وانا قد الصغيرة فبناتو و خا معندو لا والي لاتالي غير بوحدو...كنتمنا نموت فهاد اللحضة ...العدول كيسولوني و انا مرفوعة.. السي سمير:( بابا) قابلة اسيدي قابلة ها لاكارط ديالها.. العدول: خاصنا نسمعوها من عندها(انا مرفوعة وماما حابسة البكية و كترعد و شادا لي فيدي و انا باااااااردة بحال ايلا الموت داخلة معايا الحاج: السكوت علامة الرضى اسيادنا(زربان).. العدول :على باركة الله..وقعي ليا هنا ابنتي. حطو ليا لكتاب فحجري و عيني قدامي سارحة وامي الوحيدة اللي حاسة بيا شدات ليا الستيلو فيدي و كتحركني نوقع..وقعت بلا مانشوف فالكتاب..و مولاي السلطان كذالك و قع كيطير و الفرحة فوجهو...ناضو الزغاريت و الحلوة و كل ميتشهى الخاطر،ولاكن انا مكان كيبان ليا تا واحد الوقت كامل و انا يابسة عيني مركزين فبلاصة وحدة و ساهية.. ناض الحاج الله ياخد فيه الحق و علق ليا عقد فعنقي ،كان طويل وعامر و زوين فوجهو ولاكن انا كنت كنشوف فيه الشوفة ديال الاب حيت كان كيقول ليا بنتي...شوية نقز بابا وقال ليه.. السي سمير: السي الحاج (عينيه فالارض و اللهفة فوجهو) ايوااا..(كيتمتم بالخلعة و اللهفة و الطمع هوا اللي كيدفعو يتكلم)ايواا دابا مروى ولات مرتك شرعا و قانونا و..وو..(كيشوف فجنابو وحادر راسو...قاطعو الحاج) ...ه..ه..ه (الضحكة ديال التقة فالنفس) غير تهنا بنتك ولات ملكة ديال هاد القصر و اللي الحاجة اللي شافت فيها قبل ماطلبها ديالها(عينيه فيا مكيتحركوش) انا بديت كنفشل و كنتقال و كنحس براسي كنموت ..نوضني باش نهبط لتحت...(وهوا ينطق الحاج) الحاج: بلاصتها مابقاتش لتحت ...بلاصتها ولات لفوق...ديوها لبيتها ترتاح فيه .. السي سمير: (تحلو عينيه) تي دي الدرية لبيت ديالها ماكتسمعيش (كيخزر بعينيه فماما) طلعوني و ماما كترعد و انا كنرمي خطوة و و كيدفعوني خطوة حت وصلت دخلنا للبيت ... زبيدة:(ماما) هادا كاااااامل غير بيت!!!!!(تضهشرات) اول مرة فحياتي ندخل لبيت الحاج وخا انا مدوزا هنا حياتي كاملة فهاد القصر عمري دخلت لبيتو...(شافت فيا) وانا على عيني الضبابة مرفوعة .جلسوني و دارو بيا زبيدة: ابنتي راه ماشي نتي اللولة ولا اللخرة اللي غتزوج براجل قد باها الحمد الله هانتي كنشوفي فين غتعيشي و غيتهلا فيك و مغيخصك تا حاجة..(طاقطاقطاق) دخل الحاج لابس جلابة بيضاء و مفركس واخا كبير باااقي شاد مزيان بحال شي عود ..شافوه و خرجو وخلاوني معاه